Publication: Magyar Közlöny
Issue: MK-2004-28 (Year: 2004, Number: 28)
Era: 2004-2010
Section: formájában nyújtott hiteleket kell kimutatni. Azon lakáscélú jelzáloghitelek állományát tartalmazza, amelyek kamattámogatása jelenleg a 12/2001. (I. 31.) Korm. rendelet
Paragraph Index: 613

44. Egyéb üzleti tevékenység eredménye A 44. Egyéb üzleti tevékenység eredményét meg kell bontani 44.1 Nem pénzügyi és befektetési szolgáltatási eredményre, valamint 44.2 Egyéb eredményre. A 44.1 Nem pénzügyi és befektetési szolgáltatási eredményen belül külön kell szerepeltetni a lízingbe adott eszközök eredményét. A 44.2 Egyéb eredményen belül tételesen ki kell mutatni a 44.211—213 Saját követelés értékesítés bevételét, ráfordítását, valamint az ezekhez kapcsolódó értékvesztés visszaírását. A 44.221—224 soron kell szerepeltetni a követelés fejében átvett készletek között szereplõ eszköz értékesítés bevételét, ráfordítását, értékvesztés elszámolását, visszaírását. Ezen eszközök, illetve a készletek értékesítésébõl származó bevételek, illetve ráfordítások sorai kiemelést jelentenek a számviteli szabályok szerinti elszámolást jelentõ 44.121—122 sorokból. A 44.231—234 sorokon belül kell szerepeltetni a saját készletértékesítés, valamint a 44.241—243 csoporton a tárgyi eszközök és immateriális javak eredményének elszámolását. A 44.251—2522 sorok tartalmazzák az Szkr., illetve a Hpt. szerinti általános kockázati céltartalék képzését és ennek felhasználását, illetve felszabadítását, amelynek különbsége az Szkr. 12/A. Általános kockázati céltartalék különbözete sorban szerepel. A 44.261 és 44.2622 Egyéb céltartalék képzése, illetve felhasználása, felszabadítása sorokban kell szerepeltetni az Szkr. és egyéb rendeletek szerint képzett, máshova nem sorolható céltartalékok képzését, valamint felhasználását, felszabadítását. A 44.27—44.282 soroknak kell tartalmazniuk az egyéb, külön sorokban nem kiemelt bevételeket, ráfordításokat.

Source: https://magyarkozlony.hu/hivatalos-lapok/5135167613e9a9e0c96fdb15e9a7a0f02de6e459/dokumentumok/b179e7c57e3f9dbb434e4bc0fca6646844013f19/letoltes